ddrg/super_eurlex huggingface dataset:
Komission tiedonanto neuvoston direktiivin 89/336/ETY täytäntöönpanoksi - Tammikuu 2002 (ETA:n kannalta merkityksellinen teksti)



Virallinen lehti nro C 062 , 09/03/2002 s. 0002 - 0015



Komission tiedonanto neuvoston direktiivin 89/336/ETY täytäntöönpanoksi Tammikuu 2002 (2002/C 62/02) (ETA:n kannalta merkityksellinen teksti) (Direktiivin soveltamisalaan kuuluvien yhdenmukaistettujen standardien nimet ja numerot) >TAULUKON PAIKKA> Yleinen huomautus: kun neljännessä sarakkeessa on viiva (korvattavan standardin kohdalla), tämä tarkoittaa sitä, että viitestandardia ei saa käyttää ilman lisäystä tai erityistä EMC-osaa. Huomautus 1: Yleisesti päivä, jolloin vaatimustenmukaisuusolettamus päättyy, on sama kuin ristiriitaisten standardien kumoamispäivä ("dow"), jonka eurooppalainen standardointielin on asettanut, mutta näiden standardien käyttäjille huomautetaan, että tietyissä erityistapauksissa asia voi olla toisin. Huomautus 2.1: Standardilla, joka on uusi (tai johon on tehty muutos), on sama soveltamisalue kuin korvatulla standardilla. Ilmoitetusta päivästä lähtien korvattu standardi ei enää anna olettamusta direktiivin oleellisten vaatimusten mukaisuudesta. Huomautus 2.2: Uudella standardilla on laajempi soveltamisalue kuin korvatulla standardilla. Ilmoitetusta päivästä lähtien korvattu standardi ei enää anna olettamusta direktiivin oleellisten vaatimusten mukaisuudesta. Huomautus 2.3: Uudella standardilla on suppeampi soveltamisalue kuin korvatulla standardilla. Ilmoitetusta päivästä lähtien osittain korvattu standardi ei enää anna olettamusta direktiivin oleellisten vaatimustenmukaisuudesta niille tuotteille, jotka kuuluvat uuden standardin soveltamisalueeseen. Osittain korvatun standardin soveltamisalueeseen kuuluville laitteille, jotka eivät kuulu uuden standardin soveltamisalueeseen, direktiivin oleellisten vaatimusten mukaisuuden olettamus jatkuu. Huomautus 3: Kun kyseessä ovat muutokset, viitattuna standardina on EN CCCCC:YYYY, sen mahdolliset aikaisemmat muutokset ja tämä uusi muutos. Kumotuksi standardiksi (sarake 4) käsitetään EN CCCCC:YYYY, sen mahdolliset aikaisemmat muutokset ilman tätä uutta muutosta. Ilmoitetusta päivästä lähtien korvattu standardi ei enää anna olettamusta direktiivin oleellisten vaatimusten mukaisuudesta. Esimerkki: Standardille EN 55013:1990 pätee seuraava: >TAULUKON PAIKKA> Huomautus 6: EN 60947-1:1999 ei anna vaatimustenmukaisuusolettamusta ilman standardin toista osaa. Huomautus 7: EN 60730-1:2000 ei anna vaatimustenmukaisuusolettamusta ilman standardin toista osaa.
Komission tiedonanto komission direktiivin 96/60/EY täytäntöönpanoksi - lokakuu 2001 (ETA:n kannalta merkityksellinen teksti)



Virallinen lehti nro C 049 , 22/02/2002 s. 0009 - 0009



Komission tiedonanto komission direktiivin 96/60/EY täytäntöönpanoksi lokakuu 2001 (2002/C 49/06) (ETA:n kannalta merkityksellinen teksti) (Direktiivin soveltamisalaan kuuluvien yhdenmukaistettujen standardien nimet ja numerot) >TAULUKON PAIKKA> Huomautus 1: Yleisesti päivä, jolloin vaatimustenmukaisuusolettamus päättyy, on sama kuin ristiriitaisten standardien kumoamispäivä ("dow"), jonka eurooppalainen standardointijärjestö on asettanut, mutta näiden standardien käyttäjille huomautetaan, että tietyissä erityistapauksissa asia voi olla toisin. Huomautus 2.1: Standardilla, joka on uusi (tai johon on tehty muutos), on sama soveltamisalue kuin korvatulla standardilla. Ilmoitetusta päivästä lähtien korvattu standardi ei enää anna olettamusta direktiivin oleellisten vaatimusten mukaisuudesta.
Ranskan muuttamat julkisen palvelun velvoitteet Ranskan sisäisessä säännöllisessä lentoliikenteessä (ETA:n kannalta merkityksellinen teksti)



Virallinen lehti nro C 025 , 29/01/2002 s. 0017 - 0017



Ranskan muuttamat julkisen palvelun velvoitteet Ranskan sisäisessä säännöllisessä lentoliikenteessä (2002/C 25/05) (ETA:n kannalta merkityksellinen teksti) 1. Ranska on päättänyt muuttaa julkisen palvelun velvoitteita, jotka koskevat säännöllistä lentoliikennettä Lorientin (Lann Bihoué) ja Lyonin (Saint-Exupéry) välillä. Velvoitteet on julkaistu yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti 28. kesäkuuta 1996 Euroopan yhteisöjen virallisessa lehdessä C 188 ja muutettu 29. toukokuuta 2001 Euroopan yhteisöjen virallisessa lehdessä C 154. 2. Julkisen palvelun velvoitteet ovat seuraavat: - Vähimmäisvuoroväli Reitillä on lennettävä koko vuoden ajan. Reitillä on lennettävä maanantaista perjantaihin vähintään kaksi edestakaista lentoa päivässä, yksi aamulla ja yksi illalla, paitsi yleisinä juhla- ja vapaapäivinä. Reittiä on liikennöitävä ilman välilaskua Lorientin (Lann Bihoué) ja Lyonin (Saint-Exupéry) välillä. - Konetyyppi ja kapasiteetti Lennoilla on käytettävä paineistettua lentokonetta, jonka kapasiteetti on vähintään 30 paikkaa. Lentokoneessa on oltava käymälä. Lentokoneessa on oltava juomatarjoilu matkustajille. - Aikataulut Aikataulut on laadittava siten, että työasioissa matkustavat voivat arkisin lentää edestakaisen lennon saman päivän aikana ja että perilläoloaika Lyonissa on vähintään kahdeksan tuntia ja Lorientissa vähintään seitsemän tuntia. - Lentojen myynti Lentojen myynti on hoidettava vähintään yhden tietokonepohjaisen varausjärjestelmän avulla. - Palvelun jatkuvuus Suoraan lentoliikenteen harjoittajasta johtuvista syistä peruutettujen lentojen määrä ei saa ylittää IATA-ilmailukauden aikana kolmea prosenttia suunnitelluista lennoista, paitsi ylivoimaisen esteen sattuessa. Lentoliikenteen harjoittaja saa keskeyttää lentoliikenteen vain tehtyään ennakkoilmoituksen kuusi kuukautta etukäteen. Yhteisön liikenteenharjoittajille annetaan tiedoksi, että liikenteen harjoittaminen kyseisillä reiteillä edellä mainittuja julkisen palvelun velvoitteita noudattamatta voi johtaa hallinnollisiin ja/tai oikeudellisiin seuraamuksiin. 3. Nämä julkisen palvelun velvoitteet korvaavat 11. huhtikuuta 2002 lähtien ne Lorientin (Lann Bihoué) ja Lyonin (Saint-Exupéry) välisen säännöllisen lentoliikenteen harjoittamista koskevat julkisen palvelun velvoitteet, jotka on julkaistu 28. kesäkuuta 1996 Euroopan yhteisöjen virallisessa lehdessä C 188 ja muutettu 29. toukokuuta 2001 Euroopan yhteisöjen virallisessa lehdessä C 154.
Ranskan muuttamat julkisen palvelun velvoitteet Ranskan sisäisessä säännöllisessä lentoliikenteessä (ETA:n kannalta merkityksellinen teksti)



Virallinen lehti nro C 018 , 22/01/2002 s. 0009 - 0009



Ranskan muuttamat julkisen palvelun velvoitteet Ranskan sisäisessä säännöllisessä lentoliikenteessä (2002/C 18/05) (ETA:n kannalta merkityksellinen teksti) 1. Ranska on päättänyt muuttaa jo kertaalleen muutettuja julkisen palvelun velvoitteita, jotka koskevat säännöllistä lentoliikennettä Agenin (La Garenne) ja Pariisin (Orly) välillä. Muutetut velvoitteet on julkaistu yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti 19. marraskuuta 1999 Euroopan yhteisöjen virallisessa lehdessä C 331. 2. Julkisen palvelun velvoitteet ovat seuraavat: Vähimmäisvuoroväli: Reitillä on lennettävä vähintään seuraavat lennot, paitsi neljänä viikkona elokuussa ja yhtenä viikkona joulukuussa: - kolme edestakaista lentoa päivässä maanantaista perjantaihin, yhteensä 220 päivänä vuodessa, - yksi edestakainen lento sunnuntai-iltaisin, yhteensä 45 kertaa vuodessa. Lennot on tehtävä ilman välilaskua Agenin (La Garenne) ja Pariisin (Orly) välillä. Konetyyppi ja kapasiteetti: Lennot on liikennöitävä paineistetulla potkuriturbiini- tai suihkukoneella, jossa on vähintään 30 matkustajapaikkaa. Aikataulut: Aikataulut on laadittava siten, että liikeasioissa matkustavat voivat arkisin lentää edestakaisen lennon Agenista (La Garenne) saman päivän aikana niin, että perilläoloaika Pariisissa on vähintään kahdeksan tuntia. Pariisin (Orly) lentoasemalla on varattu lähtö- ja saapumisaikoja Pariisin (Orly) ja Agenin (La Garenne) välistä säännöllistä lentoliikennettä varten lähtö- ja saapumisaikojen jakamista yhteisön lentoasemilla koskevista yhteisistä säännöistä annetun neuvoston asetuksen (ETY) N:o 95/93 9 artiklan mukaisesti. Reitistä kiinnostuneet lentoliikenteen harjoittajat saavat yksityiskohtaiset tiedot lähtö- ja saapumisajoista Pariisin lentoasemien koordinoijalta. Lentojen myynti: Lentojen myynti on hoidettava vähintään yhden tietokonepohjaisen varausjärjestelmän avulla. Palvelun jatkuvuus: Ylivoimaista estettä lukuun ottamatta suoraan lentoliikenteen harjoittajasta johtuvista syistä peruutettujen lentojen määrä ei saa ylittää IATA-ilmailukauden aikana kolmea prosenttia suunnitelluista lennoista. Lentoliikenteen harjoittaja saa keskeyttää lentoliikenteen ainoastaan kuusi kuukautta aiemmin tehdyn ennakkoilmoituksen jälkeen. Yhteisön liikenteenharjoittajille annetaan tiedoksi, että liikenteen harjoittaminen kyseisillä reiteillä edellä mainittuja julkisen palvelun velvoitteita noudattamatta voi johtaa hallinnollisiin ja/tai oikeudellisiin seuraamuksiin. 3. Nämä julkisen palvelun velvoitteet korvaavat 11. huhtikuuta 2002 lähtien ne Agenin (La Garenne) ja Pariisin (Orly) välisen säännöllisen lentoliikenteen harjoittamista koskevat julkisen palvelun velvoitteet, jotka on julkaistu 19. marraskuuta 1999 Euroopan yhteisöjen virallisessa lehdessä C 331.
Ilmoitus jäsenvaltioiden päätöksistä myöntää tai peruuttaa toimilupia lentoliikenteen harjoittajien toimiluvista annetun asetuksen (ETY) N:o 2407/92 13 artiklan 4 kohdan mukaisesti (ETA:n kannalta merkityksellinen teksti)



Virallinen lehti nro C 008 , 11/01/2002 s. 0006 - 0006



Ilmoitus jäsenvaltioiden päätöksistä myöntää tai peruuttaa toimilupia lentoliikenteen harjoittajien toimiluvista annetun asetuksen (ETY) N:o 2407/92 13 artiklan 4 kohdan mukaisesti(1)(2) (2002/C 8/06) (ETA:n kannalta merkityksellinen teksti) BELGIA Peruutetut toimiluvat Luokka A: Toimiluvat, joihin ei sovelleta asetuksen (ETY) N:o 2407/92 5 artiklan 7 kohdan a alakohdassa säädettyjä rajoituksia >TAULUKON PAIKKA> (1) EYVL L 240, 24.8.1992, s. 1. (2) Lähetetty Euroopan komissiolle ennen 31.7.2001.
Lopullinen ilmoitus Joint European Torus (JET) -yhteisyrityksen lopettamisesta



Virallinen lehti nro C 016 , 19/01/2002 s. 0011 - 0011



Lopullinen ilmoitus Joint European Torus (JET) -yhteisyrityksen lopettamisesta (2002/C 16/08) JET on Euratomin perustamissopimuksen toisen osaston V luvun mukainen yhteisyritys, joka perustettiin neuvoston päätöksellä 78/471/Euratom(1). Yhteisyrityksen perussääntö hyväksyttiin samalla päätöksellä sellaisena kuin se on viimeksi muutettuna neuvoston päätöksellä 98/585/Euratom(2), jolla yhteisyritys perustettiin 31. joulukuuta 1999 asti. Euratom, jota edustaa Euroopan komissio, on yksi yhteisyrityksen 18 jäsenestä. JET-yhteisyrityksen toimintakauden päätyttyä 31. joulukuuta 1999 yhteisyritys on lopetettu sen perussäännön 21 artiklan mukaisesti. JET:n neuvosto nimitti 1. tammikuuta 2000 Anthony Raymond Houghtonin ja John David Arielin, jotka edustavat HLB Kidsonsia, osoite Enterprise House, 83a Western Road, Hove, East Sussex, BN3 1LJ, selvitysmiehiksi huolehtimaan yhteisyrityksen lopettamiseen liittyvistä menettelyistä. Yhteisyrityksen lopettamista koskevat aiemmat ilmoitukset (2000/C 42/09 ja 2001/C 102/13) julkaistiin 15. helmikuuta 2000(3) ja 31. maaliskuuta 2001(4). JET:n neuvosto päätti viimeisessä kokouksessaan 14. joulukuuta 2001 - antaa selvitysmiehelle ohjeet jakaa jäljelle jääneet varat lopettamisajankohtana jäseninä olleille osapuolille JET:n perussäännön 21 artiklan 6 kohdan mukaisesti, - antaa selvitysmiehelle ohjeet ilmoittaa JET:n neuvoston puheenjohtajalle, kun jako on suoritettu, - vapauttaa selvitysmiehen tehtävistään ja lopettaa JET-yhteisyrityksen siitä ajankohdasta lähtien, jolloin jäljelle jääneiden varojen jakaminen on suoritettu. JET:n neuvoston puheenjohtaja vahvisti 20. joulukuuta 2001, että jäljelle jääneiden varojen jakaminen jäsenvaltioiden kesken on suoritettu. Selvitysmiehet vapautetaan näin ollen tehtävistään ja yhteisyritys lopetetaan sen perussäännön 21 artiklan 6 kohdan mukaisesti. (1) EYVL L 151, 7.6.1978, s. 10. (2) EYVL L 282, 20.10.1998, s. 65. (3) EYVL C 42, 15.2.2000, s. 14. (4) EYVL C 102, 31.3.2001, s. 18.
Oikaistaan vapaapäivät vuonna 2003 Euroopan unionin jäsenvaltioissa (EYVL C 288, 23.11.2002)



Virallinen lehti nro C 045 , 25/02/2003 s. 0018 - 0018



Oikaistaan vapaapäivät vuonna 2003 Euroopan unionin jäsenvaltioissa (Euroopan yhteisöjen virallinen lehti C 288, 23. marraskuuta 2002) (2003/C 45/12) Oikaistaan sivuilla 19 ja 20 oleva vapaapäivien luettelo seuraavasti: - poistetaan sarakkeesta B merkintä 11. heinäkuuta ja 27. syyskuuta kohdalta, - lisätään sarakkeeseen B merkintä 2. toukokuuta, 30. toukokuuta, 2. marraskuuta, 10. marraskuuta, 27. joulukuuta, 28. joulukuuta, 29. joulukuuta, 30. joulukuuta ja 31. joulukuuta kohdalle.
EY:n perustamissopimuksen 87 ja 88 artiklan mukaisen valtiontuen hyväksyminen - Tapaukset, joita komissio ei vastusta



Virallinen lehti nro C 362 , 18/12/2001 s. 0005 - 0005



EY:n perustamissopimuksen 87 ja 88 artiklan mukaisen valtiontuen hyväksyminen Tapaukset, joita komissio ei vastusta (2001/C 362/05) Päätöksen tekopäivä: 13.11.2001 Jäsenvaltio: Saksa (Mecklenburg-Vorpommern) Tuen numero: N 254/01 Nimike: Eläinten ruhojen hävittämiseen myönnettävä tuki Tarkoitus: Ehdotetaan tilapäisen avustuksen myöntämistä eläinten ruhojen hävittämisestä aiheutuneiden ylimääräisten kulujen osittaiseksi korvaamiseksi erikseen määriteltyä riskiainesta ja lihaluujauhoa koskevien uusien sääntöjen käyttöönoton yhteydessä. Mecklenburg-Vorpommernin osavaltio maksaa 1/3 ylimääräisistä kuluista. Tämä katsotaan tarpeelliseksi, jotta ei vaarannettaisi ruhojen hävittämistä turvallisesti. Tukea myönnetään vain kotieläintuottajille, koska teurastamot voivat kattaa ylimääräiset kulut tuottajien ja kuluttajien kautta. Tuottajien maksettavaksi kuuluu vain 2/3 hävittämiskustannuksista. Rendering-toimintaa harjoittava yhtiö SARIA Bio Industries GmbH saa jäljelle jäävän 1/3 suoraan osavaltiolta. Oikeusperusta: Zuwendungsbescheid (Anteilsfinanzierung des Landes an den Kosten der Tierkörperbeseitigung der Tierhalter in Mecklenburg-Vorpommern in Höhe von einem Drittel) Talousarvio: 4,06 miljoonaa Saksan markkaa (2075845,04 euroa) Tuen intensiteetti tai määrä: 33 % Kesto: 31.12.2001 asti Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/secretariat_general/sgb/state_aids
Komission ilmoitus rautatieyritysten toimiluvista



Virallinen lehti nro C 346 , 07/12/2001 s. 0003 - 0003



Komission ilmoitus rautatieyritysten toimiluvista (2001/C 346/05) Rautatieyritysten toimiluvista 19 päivänä kesäkuuta 1995 annetun neuvoston direktiivin 95/18/EY 11 artiklan 8 kohdan mukaan komission on tiedotettava jäsenvaltioille toimiluvista ja niihin tehdyistä muutoksista. Kun toimilupaviranomainen peruuttaa toimiluvan määräajaksi tai kokonaan tai tarkistaa toimilupaa, asianomaisen jäsenvaltion on ilmoitettava siitä viipymättä komissiolle. Komissio ilmoittaa asiasta edelleen muille jäsenvaltioille. Seuraavassa esitetään keskeiset tiedot toimiluvasta, jonka kohdassa 2 nimetty viranomainen on myöntänyt. 1. Rautatieyrityksen nimi ja osoite: Rail Traction Company SpA Piazza Giovanni Winckelmann 12 I - Roma 2. Toimilupaviranomainen rautatieyrityksen sijoittautumisvaltiossa: Ministero delle Infrastrutture e dei Trasporti Servizio di Vigilanza sulle ferrovie 3. Päätöksen päivämäärä: 23. kesäkuuta 2000 Ensimmäinen myöntäminen >PIC FILE= "C_2001346FI.000304.TIF"> Peruuttaminen määräajaksi [square ] Peruuttaminen kokonaan [square ] Tarkistaminen [square ] 4. Luvan numero: 4 5. Ehdot ja velvoitteet: - 6. Huomautukset luvan myöntämisestä, peruuttamisesta määräajaksi tai kokonaan tai tarkistamisesta: - 7. Muut huomautukset: - 8. Toimilupaviranomaisen yhteyshenkilö: (nimi, puhelin- ja faksinumerot sekä sähköpostiosoite) Mario Vivaldi puh. (39) 06 41 58 34 51 faksi (39) 06 41 58 34 10 Sähköposti: vig4@trasportinavigazione.it
Ilmoitus hiilivetyjen etsimistä koskevasta lupahakemuksesta - Italian tasavalta - Sisilian hallintoalue - Teollisuusvirasto - Kaivosalan aluehallinto - Hiilivedyistä ja geotermiikasta vastaava toimisto (URIG)



Virallinen lehti nro C 350 , 11/12/2001 s. 0012 - 0012



Ilmoitus hiilivetyjen etsimistä koskevasta lupahakemuksesta Italian tasavalta Sisilian hallintoalue Teollisuusvirasto - Kaivosalan aluehallinto Hiilivedyistä ja geotermiikasta vastaava toimisto (URIG) (2001/C 350/08) Yritys Italmin Exploration Srl, jonka päätoimipaikan osoite on Lungotevere dei Mellini 44, Rooma (verotunnus 05287541006), on 3. heinäkuuta 2000 annetun Sisilian hallintoaluetta koskevan lain (L.R.S.) N:o 14 nojalla hakenut 2. marraskuuta 2000 jätetyllä ja 5. heinäkuuta 2001 muutetulla hakemuksella lupaa etsiä nestemäisiä ja kaasumaisia hiilivetyjä ns. Lebrinon alueella. Kyseinen 300 km2:n alue sijaitsee seuraavien kuntien alueella: Catania, Motta S. Anastasia, Misterbianco, Mineo, Ramacca, Palagonia ja Belpasso (Catanian provinssi) ja Lentini (Siracusan provinssi). Hakemuksessa mainittu alue rajoittuu suoriin, jotka yhdistävät toisiinsa kulmapisteet A ja B, C ja D ja E ja F ja A, sekä pisteiden B ja C väliseen rantaviivaan. Kulmapisteet ovat seuraavat: A: 179 metrin toporafisessa korkeudessa Portella dei Sielin alueella sijaitseva piste (n. 1 km Misterbiancosta etelään). B: Catanian satamassa olevan Molo di Mezzogiornon satamalaiturin itäkulman majakan kohdalla sijaitseva piste. C: San Leonardon joen pohjoisen suun kohdalla sijaitseva piste. D: 136 metrin topografisessa korkeudessa (Poggio Callura) Tenuta Granden alueella sijaitseva piste. E: 290 metrin korkeudessa Ramaccan kirkon kellotornin kohdalla sijaitseva trigonometrinen piste, joka on sama kuin Paternon lupa-alueen piste D. F: 19 metrin korkeudessa Villa Cannizzaron ja Masseria Strazzerin välisellä tiellä (Bicoccan aseman lähellä sijaitsevan rautatiesillan kohdalla) sijaitseva piste, joka on sama kuin Paternon lupa-alueen piste C. Maantieteelliset koordinaatit >TAULUKON PAIKKA> Hakemukseen liittyvät asiakirjat ovat nähtävänä kaivosalan aluehallintoon kuuluvassa hiilivedyistä ja geotermiikasta vastaavassa toimistossa (Via C. Camilliani 87, I-90145 Palermo). Tämä ilmoitus julkaistaan Sisilian hallintoalueen virallisessa lehdessä ja Euroopan yhteisöjen virallisessa lehdessä, ja sitä pidetään viidentoista päivän ajan edellä mainittujen kuntien virallisilla ilmoitustauluilla. Mahdolliset vastalauseet voidaan esittää kyseisten kuntien kunnanjohtajille, kun tämä ilmoitus on niiden virallisilla ilmoitustauluilla, tai tänä aikana tai tämän jälkeen Sisilian kaivosalan aluehallinnon toimistolle. Palermo, 13. elokuuta 2001.
Valtiontuet

C 25/95 (ex NN 101/94)

Italia

(Euroopan yhteisön perustamissopimuksen 87-89 artikla)

EY:n perustamissopimuksen 88 artiklan 2 kohdan mukainen komission tiedonanto valtiontuista, joita Italia aikoi myöntää maatalousalalla

(kenafin tuotanto)

(2001/C 299/03)

Komissio on ilmoittanut Italian viranomaisille seuraavassa toistetulla kirjeellä päätöksestään lopettaa perustamissopimuksen 88 artiklan 2 kohdassa tarkoitettu menettely.

"Italian pysyvä edustusto Euroopan unionissa ilmoitti komissiolle 3. maaliskuuta 1994 päivätyllä ja 13. maaliskuuta 1994 saapuneeksi kirjatulla kirjeellä otsikossa mainittua tuotetta koskevasta toimialakohtaisesta sopimuksesta.

Komissio pyysi 11. toukokuuta 1994 päivätyssä kirjeessä lisätietoja, jotka Italian viranomaiset toimittivat 11. elokuuta 1994 päivätyssä kirjeessä.

Komissio ilmoitti Italialle 27. heinäkuuta 1995 päivätyllä kirjeellä päätöksestään aloittaa edellä mainittuun sopimukseen sisältyvien tukitoimenpiteiden osalta perustamissopimuksen 88 artiklan 2 kohdan mukainen menettely.

Komissio kehotti muita jäsenvaltioita ja asianomaisia esittämään huomautuksensa tästä tuesta, mutta se ei ole saanut huomautuksia.

Menettelyn aloittamisen jälkeen Italian viranomaiset ilmoittivat 13. syyskuuta 1995 päivätyllä kirjeellä komissiolle, että kirjeen lähettämisajankohtana julkisviranomaiset eivät olleet toteuttaneet minkäänlaisia muodollisia toimenpiteitä tuen myöntämiseksi ja/tai maksamiseksi asianomaisille viljelijöille tai kansalliselle juurikkaanviljelijöiden yhdistykselle, joka on tuen edunsaajaelin, ja että ilman julkista tukea itsenäisesti aloitettua ohjelmaa ei käytännöllisesti katsoen ollut pantu täytäntöön, koska se koski ainoastaan 42 tilaa, joiden tuotantoa ei sitä paitsi ollut jalostettu. Näiden seikkojen perusteella Italian viranomaiset katsoivat, että kyseiselle menettelylle ei ollut tarvittavia perusteita, koska pääosin toteuttamatta jääneelle ohjelmalle ei ollut myönnetty mitään tukia.

Komissio pyysi 16. joulukuuta 1999 päivätyllä kirjeellä Italian viranomaisia vahvistamaan, että kyseessä olevalle toimenpiteelle ei ollut myönnetty minkäänlaista tukea, sitoutumaan olemaan myös vastaisuudessa myöntämättä vastaavanlaista tukea ja siten peruuttamaan ilmoituksensa. Italian viranomaiset vahvistivat 21. tammikuuta 2000 päivätyssä kirjeessään 13. syyskuuta 1995 päivätyn kirjeen sisällön, jonka mukaan kyseiselle toimenpiteelle ei ollut myönnetty minkäänlaista julkista tukea. Samassa kirjeessä Italian viranomaiset vakuuttivat huolehtivansa siitä, että ne eivät rahoita kyseistä hanketta myöskään tulevaisuudessa. Italian viranomaistan mukaan tällainen sitoumus kumoaa 30. marraskuuta 1995 tehdyn CIPE:n (Comitato interministeriale per la programmazione economica) päätöksen, jossa ilmoitetun tuen lisäksi säädetään myös muista toimenpiteistä. Näin ollen ilmoitusta on viranomaisten mukaan pidettävä peruutettuna.

Edellä sanotun perusteella komissio toteaa, että ei ole enää tarpeen selvittää ilmoitetun hankkeen hyväksi suunniteltujen tukien soveltuvuutta yhteismarkkinoille, ja ilmoittaa tällä kirjeellä Italialle päätöksestään lopettaa menettely."
Yhdistetyn nimikkeistön (CN) yhdenmukainen soveltaminen (Tavaroiden luokittelu)



Virallinen lehti nro C 316 , 10/11/2001 s. 0012 - 0012



Yhdistetyn nimikkeistön (CN) yhdenmukainen soveltaminen (Tavaroiden luokittelu) (2001/C 316/05) Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (EY) N:o 2031/2001(2), 10 artiklan 1 kohdan mukaisesti annetut selittävät huomautukset Muutetaan "Euroopan yhteisöjen yhdistetyn nimikkeistön selittävät huomautukset"(3) seuraavasti: sivu 84 >TAULUKON PAIKKA> Lisätään nykyisen tekstin jälkeen seuraava teksti: "Ryhmän 20 lisähuomautuksen 5 alakohdan b tarkoittamassa merkityksessä katsotaan, että tuotteet ovat menettäneet nimikkeeseen 2009 kuuluvien hedelmämehujen alkuperäisen luonteen, silloin kun niihin on lisätty sokeria sellainen määrä, että ne sisältävät vähemmän kuin 50 painoprosenttia luonnon hedelmämehua. Ainoastaan 20 ryhmän 2 ja 5 lisähuomautusta voidaan soveltaa määritettäessä sitä, ovatko tuotteet menettäneet alkuperäisen luonteensa sokerin lisäämisen vuoksi. Sakkaroosina ilmaistu eri sokereiden määrä määritetään edellä mainitun 2 lisähuomautuksen mukaisesti. Jos lisätyn sokerin pitoisuus, joka on laskettu ryhmän 20 lisähuomautuksen 5 alakohdan a mukaisesti, ylittää 50 painoprosenttia, on laskettu hedelmämehun luonnonmehupitoisuus pienempi kuin 50 painoprosenttia. Muiden ainesosien lisäämisestä nimikkeen 2009 tuotteisiin, ks. nimikettä 2009 koskevat harmonoidun järjestelmän selitykset. ESIMERKKI Appelsiinimehunnäytteen analysointitulos: - tiheys 20 °C:ssa: 1,32 g/cm3, - refraktometrin 20 °C:ssa antama lukema: 65,3, - sakkaroosina ilmaistu eri sokereiden laskettu määrä (ryhmän 20 lisähuomautus 2): 62,0 (65,3 × 0,95), - laskettu lisätyn sokerin määrä (ryhmän 20 lisähuomautus 5): 49 painoprosenttia (62,0-13), - laskettu hedelmämehun luonnonmehupitoisuus: 51 painoprosenttia (100-49). Päätelmä: Näytteen katsotaan säilyttäneen ryhmän 20 lisähuomautuksen 5 alakohdan b tarkoittaman alkuperäisen luonteen." (1) EYVL L 256, 7.9.1987, s. 1. (2) EYVL L 279, 23.10.2001, s. 1. (3) EYVL C 199, 13.7.2000, s. 1.